চাকরি খুইয়ে গ্রাস করেছিল অসুস্থতা, মর্মান্তিক পরিণতি শিক্ষিকার

সৌম্যজিৎ চট্টোপাধ্যায়, তমলুক: কলকাতার হাসপাতালে মৃত্যু চাকরিহারা শিক্ষিকার (Jobless Teacher) । মৃতের নাম অর্পিতা দাস মাইতি (৩৫) (Arpita Das Maiti)। তিনি দীর্ঘ সাত বছর তমলুকের ডহরপুর তফশিলি হাই স্কুলে (Tamluk Daharpur Scheduled High School) একাদশ ও দ্বাদশ শ্রেণির শিক্ষিকা ছিলেন।

২০১৬ সালের এসএসসি-র (SSC) গোটা নিয়োগ প্যানেল বাতিল করার নির্দেশ দিয়েছিল সুপ্রিম কোর্ট (Supreme Court)। সেই সময়েই চাকরি যায় অর্পিতারও।

অর্পিতার পরিবারের দাবি চাকরি যাওয়া আঘাত দিয়েছিল তার মনে। তার পরেই মাসখানেক আগে শারীরিক অসুস্থতা ধরা পড়ে।বিভিন্ন শারীরিক সমস্যায় ভুগতে শুরু করেন অর্পিতা দেবী। তার পরেই স্ট্রোক হয়। নতুন করে এসএসসি পরীক্ষা দিতে পারেনি কেনোনা ওইদিন অপারেশন টেবিলে ছিলেন তিনি।

আদালতের নির্দেশ ছিল, ‘টেন্ডেড’তালিকায় যাঁদের নাম রয়েছে, তাঁরা কোনও ভাবে নতুন পরীক্ষায় বসতে পারবেন না।

আরও পড়ুন- শহরে কার্নিভাল, বন্ধ একাধিক রাস্তা! বেরোনোর আগে জেনে নিন

অর্পিতার প্রতিবেশীদের দাবি, ২০২৫ সালে এসএসসি-র নিয়োগ পরীক্ষায় অংশ নেওয়ার জন্য ফর্ম ফিল আপ করলেও বাতিল হয়ে গিয়েছিল তাঁর অ্যাডমিট কার্ড। এর পরে তিনি মানসিক ভাবে আরও ভেঙে পড়েছিলেন বলে দাবি করেছেন পরিবারের সদস্যরা।

তমলুক পুরসভার কাউন্সিলার ও স্কুলের পরিচালন কমিটির প্রাক্তন সদস্য চঞ্চল খাঁড়া বলেন, ‘এলাকায় শিক্ষিকা হিসেবে তাঁর সুনাম ছিল। এই খবর শুনে খারাপ লাগল।’ওই শিক্ষিকার মৃত্যুতে এলাকায় শোকের ছায়া।

দেখুন আরও খবর-